cyanic-selkie/wikianc huggingface dataset:
Լուսնի ձգողականություն
Լուսնի ձգողականություն, Լուսնի ձգողականության ուժ։ Այն վեց անգամ թույլ է Երկրի ձգողականության ուժից։ Լուսինը նույնիսկ չի ձգում իր ընդերքից արտազատվող գազերը, ինչի հետևանքով դրանք հայտնվում են տիեզերքում։ Հենց դրա պատճառով Լուսինը չունի նորմալ մթնոլորտ։ Լուսնի ձգողականությունն ուսումնասիրվել է նրա արհեստական արբանյակներից` ուղեծրի վրա նրա արտազատումների ազդեցությունը պարզելու նպատակով։ «Լունա-10» և «Լունար օրբիտեր» հետազոտական սարքերի հետազոտությունները ցույց են տվել, որ արբանյակի մակերևույթի տակ գոյություն ունի զանգվածների ավելցուկ` մասկոններ ։ Ենթադրվում է, որ մասկոններն առաջացել են Լուսնի ընդերքից խիտ նյութերի` մակերևույթի վերին շերտեր ներթափանցումով ։ Մասկոնները գտնվում են ծովերի կենտրոնի տակ։
Ծանոթագրություններ
Կատեգորիա:Լուսին
Յուկամենսկոե
Յուկամենսկոե (Юкаменское, Юкаменск), գյուղ Ռուսաստանի Ուդմուրթական հանրապետության Յուկամենսկի շրջանի կազմում։
Բնակչությունը վերջին գրանցված տվյալներով կազմում էր 4452 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Յուկամենսկի շրջանի բնակավայրեր Կատեգորիա:1770 թվականին հիմնադրված բնակավայրեր
Դիխիլ (երկրամաս)
Դիխիլ (Région de Dikhil), արևելաաֆրիկյան Ջիբութի պետության հարավ-արևմուտքում գտնվող երկրամաս է։ Վարչական կենտրոնը Դիխիլ քաղաքն է։ Այլ խոշոր քաղաքներ են Աս Էլանն է, Գալաֆին և Յաբուկին։ Հյուսիսում սահմանակցում է Ջիբութիի Թանջուրահ երկրամասերի, հարավ-արևմուտքում՝ Եթովպիայի, արևելքում՝ Ջիբութիի Արթա և Ալի Սաբիյեհ երկրամասերի հետ։
Սեմկի (գյուղ, Մանևիչի շրջան)
Սեմկի (Семки), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Սեմկի գյուղում բնակվում էր 218 մարդ։ Բնակավայրը զբաղեցնում է 14,85 կմ² տարածք։ Բնակչության խտությունը կազմում էր 14,68 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Մանևիչի շրջանի բնակավայրեր Կատեգորիա:Ուկրաինայի գյուղեր
Սաար
Սաար (Saarland, Sarre), տարածք Գերմանիայում, որը սահմանակցում է Ֆրանսիային և Լյուքսեմբուրգին, ինչպես նաև Ռայնլանդ-Պֆալց երկրամասին։ Իր անունը ստացել է Սաար գետի անունից։ Մայրաքաղաք՝ Սաարբրյուքեն։
Առանձնանում է բլրավետ տեղանքով։
Պատմություն
Երկրորդ համաշխարհային պատերազմից հետո Սաարը նորից օկուպացված էր դաշնակիցների կողմից, դառնալով ֆրանսիական պրոտեկտորատ։ Նույնիսկ հասցրեց մասնակցել օլիմպիական խաղերին, որպես անկախ պետություն։ ԱՄՆ-ն և Մեծ Բրիտանիան ձգտում էին, Էլզասից և Լոթարինգիայից անմիջապես հետո, Սաարը մտցնել Ֆրանսիայի կազմ։ Այն ժամանակ հենց Ֆրանսիան էր հանդես գալիս, որ Սաարը դառնա սահմանային անկախ պետություն, Լյուքսեմբուրգին նման։ Այդ վերջին առաջարկն ընդունվել է հանրաքվեով և մերժվել 65 % սաարցիների կողմից, որոնք ձգտում էին միանալ ԳՖՀ-ին։ 1957 թվականի հունվարի 1-ին դաժան հասարակական բանավեճից և նոր հանրաքվեից հետո Սաարը մտավ ԳՖՀ-ի կազմ, դառնալով 10-րդ ֆեդերալ տարածք։
Վարչական բաժանում
Սաարի տարածքը բաժանվում է շրջանների (Landkreis) և ազատ քաղաքների (Kreisfreie Stadt), շրջանները՝ քաղաքների (Stadt) և համայնքների (Gemeinde), քաղաքները՝ քաղաքային օկրուգների (Stadtbezirk), համայնքները՝ համայնքային օկրուգների (Gemeindebezirk):
Քաղաքները, որոնց բնակչությունը 20 հազարից բարձր է
2010 թվականի սեպտեմբերի 30-ի դրությամբ
Լեզու
Այստեղ խոսում են երկու բարբառով՝ Մոզոլ ֆրանկական և ռեյն ֆրանկական։ Գոյություն ունի նաև սահման (Das-Dat-Grenze) ։
Գիտություն
Սաարբրյուկեն քաղաքում տեղակայված է Սաարական համալսարանը։ Նրա տարածքում են մի շարք Գերմանիայի գիտական կազմակերպություններ․ DFKI, Մաքս Պլանկի գիտական ընկերությունը, Լեյբնիցի անվան համալսարանը և այլն։
Ծանոթագրություններ
Կատեգորիա:Սաար Կատեգորիա:1947 թվականին հիմնադրված բնակավայրեր Կատեգորիա:Գերմանիայի հողեր
Ժողովածու (1085)
Ժողովածու (1085), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1085 թվի տակ։ Ձեռագիրը գրվել է 18-րդ դարում ենթադրաբար Ղրիմում։ Ստացողը եղել է Պողոս վարդապետը։ Գրված է թղթի վրա, որը ունի 17.5×11.7 չափս։ Ձեռագիրը կազմված է 116 թերթից։ Գրված է միասյուն, նոտրգիրով։ Կազմը`դրոշմազարդ կաշի։ Հիշատակարաններ՝ 63ա (1705 թ․), հետագայի՝ 116բ (1734 թ․) :
Ծանոթագրություններ
Կատեգորիա:Մատենադարանի ձեռագրեր
Քենիայի ազգային թանգարան
Քենիայի ազգային թանգարան (National Museums of Kenya), Քենիայի պատմության և մշակույթի ազգային թանգարան, որը գտնվում է Նայրոբիում։
Պատմություն
Թանգարանը պաշտոնապես բացվել 1930 թվականի սեպտեմբերի 22-ին։ Սկզբում թանգարանը կոչվել է Կորենդոնի թանգարան, Քենիայի նահանգապետ պարոն Ռոբերտ Կորենդոնի պատվին։ Քենիայի անկախություն ձեռք բերելուց հետո 1963 թվականին թանգարանը վերանվանվել է` կոչվելով Քենիայի ազգայի թանգարան։
2006 թվականին թանգարանի հիմքի վրա կառուցվել է Քենիայի ազգային թանգարան պետական հիմնարկը, որին ենթարկվում են և՛ այդ թանգարանը, և՛ մի քանի տասնյակ այլ թանգարաններ Քենիայում, ինչպես նաև` պատմական ժառանգության մի շարք հուշարձաններ և երկու ինստիտուտ ։
Ցուցադրություն
Թանգարանը նվիրված է Քենիայի պատմությանը և մշակույթին, ինչպես նաև` Նայրոբիայի պատմությանը։ Թանգարանում պահվում է Արևելյան Աֆրիկայի ֆլորայի և ֆաունայի լավագույն հավաքածուն։ Թանգարանի առաջին հարկում կանոնավորապես անց են կացվում Քենիայի ժամանակակից արվեստի ցուցահանդեսներ։ Վերակառուցման արդյունքում, որը կատարվել է 2005-2007 թվականներին, թանգարանի աշխատանքի ուղղվածությունը մոտեցել է բազամասնագիտական կրթական կենտրոնի։
(3960) Չալյուբիյու
(3960) Չալյուբիյու (Chaliubieju), աստերոիդ աստերոիդների հիմնական գոտում։ Հայտնաբերվել է 1955 թվականի հունվարի 20-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,643281 ա. մ., առավելագույնը մոտենում է 1,9076 ա. մ. հեռավորության վրա և հեռանում 3,379 ա. մ. ։ Արեգակի շուրջ մեկ ամբողջական պտույտ է կատարում 1569,69 երկրային օրվա ընթացքում, իր ուղեծրով շարժվելով միջինում 0,229345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,42° անկյուն։
Արտաքին հղումներ
Կատեգորիա:1955 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուլրիխ ֆոն Հութթեն
Ուլրիխ ֆոն Հութթեն (Ulrich von Hutten, ), գերմանացի ասպետ-հումանիստ, «Մութ մարդկանց նամակները» (Epistolæ Obscurorum Virorum) գրքի գլխավոր հեղինակներից մեկը։
Կենսագրություն
Նա եղել է իր աղքատ ասպետական ընտանիքի ավագ որդին։ Իր վատառողջ լինելու պատճառով հայրը նրան ընդունում է Ֆուլդայի բենեդիկտյան վանք, որպեսզի նա դառնա վանական։ Սակայն նրան դուր չի գալիս վանքում, և 1506 թվականի ամռանը ընդունվում է Էրֆուրտի համալսարան։ Այնուհետև տեղափոխվում է Լայպցիգի համալսարան։ 1508 թվականին Լայպցիգում վարակվում է սիֆիլիսով։ 1509 թվականին Ռոստոկում Գուտենը ստեղծում է իր առաջին աշխատությունը՝ «Նեմոն»։ Այցելում է Վիեննա, Վենետիկ, Պավիա և Բոլոնիա։ Իտալիայում սովորում է իրավագիտություն։
Մահացել է 35 տարեկանում՝ սիֆիլիսից։
Ստեղծագործականություն և հասարակական գործունեություն
Ուլրիխ ֆոն Գուտենը առաջին հումանիստներից մեկն էր, ով հասկացել էր ընդդիմադիր ուժերի միացման կարևորությունը, Հռոմի դեմ պայքարելու, Գերմանիայի և մշակույթի ազատ զարգացմանը հասնելու համար։
Ծանոթագրություններ
Կատեգորիա:Գերմանացի գրողներ Կատեգորիա:Լայպցիգի համալսարանի շրջանավարտներ Կատեգորիա:Ռոստոկի համալսարանի շրջանավարտներ Կատեգորիա:Գերմանալեզու բանաստեղծներ
Սերգեյ Էրզրումյան
Սերգեյ Խաչատուրի Էրզրումյան (Սերգեյ Խաչատուրի Էրզրումյան, ), հայ ֆուտբոլիստ, Մարտունիի Ալաշկերտի կիսապաշտպան։ Նշան Էրզրումյանի փոքր եղբայրը։ Երաժշտագետ-կոմպոզիտոր Գայանե Գրիգորյանի մեծ եղբայրը։
Սերգեյ Էզրումյանը ամուսնացած է, ունի 2 զավակ։
Ակումբային կարիերա
Սկսել է հանդես գալ Կիլիկիայի երիտասարդական կազմում։ Այդ ժամանակ Փյունիկը սիրում էր իր կազմում փորձել երիտասարդ տաղանդավոր ֆուտբոլիստների։ Էրզրումյանի առաջին պրոֆեսիոնալ ակումբը եղել է Արտաշատի «Դվինը»։ Երբ կազմը ցրվեց Էրզրումյանը վերադարձավ իր նախկին ակումբ՝ «Կիլիկիա», որտեղ առաջին մրցաշրջանում խփում է 12 գնդակ և դառնում թիմի երկրորդ լավագույն ռմբարկուն, զիջելով միայն Արման Քարամյանին։ 2001 թվականին, երբ Կիլիկիան կորցնում է հույսերը չեմպիոնության, նա եղբոր հետ տեղափոխվում է Ռոստովի ՍԿԱ։ Եղբայրների մոտ ոչինչ չի ստացվում Ռոստովում և նրանք վերադառնում են հայրենիք։
2004-2006 թվականներին եղել է «Կիլիկիա» ակումբի ավագը։
2009 թվականի առաջնության միջնամասում, երբ Արարատի վիճակն այդքան էլ լավ չէր նա տեղափոխվում է Կապանի «Գանձասար»։ Նա Կապանում մնաց ոչ շատ երկար։ 2010 թվականի ամառային տրանսֆերային պատուհանի ժամանակ նա լքեց «Գանձասարը» ։
2011 թվականի ավարտին հաջողակ բիզնեսմեն Բագրատ Նավոյանը որոշեց վերաստեղծեց ֆուտբոլային ակումբ Ալաշկերտը։ Առաջին լուրջ խաղացողը որ եկավ թիմ, դա Սերգեյ Էրզրումյանն էր ։
Ծանոթագրություններ
Կատեգորիա:Հայ ֆուտբոլիստներ Կատեգորիա:Դվինի ֆուտբոլիստներ Կատեգորիա:Կիլիկիայի ֆուտբոլիստներ Կատեգորիա:ԲՄԱ Դոնի Ռոստովի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Բեյրութի Ռասինգի ֆուտբոլիստներ Կատեգորիա:Արարատի ֆուտբոլիստներ Կատեգորիա:Գանձասարի ֆուտբոլիստներ Կատեգորիա:Ֆուտբոլի կիսապաշտպաններ
Թալեհ Բաղիրով
Կենսագրություն
Ծնվել է Բաքվում։ Արմատները Իսմայիլիի շրջանի Լահիջ գյուղից են։ Ավարտել է Ադրբեջանի պետական տնտեսագիտական համալսարանը։ 2005-2010 թվականներին կրոնական կրթություն է ստացել Իրանի Ղոմ քաղաքում, իսկ 2010 թվականի մայիսից այն շարունակել է Իրաքի Նաջաֆ քաղաքում։
Ստանալով կրոնական կրթություն Բաղիրովը վերադարձել է Ադրբեջան, որից հետո ձերբակալվել է «Ո՛չ հիջաբին» ակցիային մասնակցելու համար։ Ազատվելուց հետո Ադրբեջանի տարբեր շրջաններում սկսել է կրոնական քարոզներ իրականացնել։ Նման քարոզներից վերջինի ընթացքում, որը տեղի է ունեցել Աղսուում, տեղական ոստիկանությունը արգելել է Բաղիրովին քարոզ կարդալ քաղաքի մզկիթում։
2015 թվականի նոյեմբերի 6-ին ձերբակալվել է Նարդարան ավանում Ներքին գործերի նախարարության կողմից իրականացրած հատուկ գործողության ընթացքում ։
2017 թվականի հունվարի 25-ին Բաքվի դատարանը դատապարտել է Բաղիրովին 20 տարվա ազատազրկման ԱՀ քրեական օրենսգրքի մի շարք հոդվածներով՝ սպանություն, ապօրինի կերպով զենք ձեռք բերելը, պահելը և այլ հոդվածներով ։
Ընտանիք
Ամուսնացած է, ունի երկու որդի։
Ծանոթագրություններ
Կատեգորիա:Ադրբեջանի պետական տնտեսագիտական համալսարանի շրջանավարտներ Կատեգորիա:Ադրբեջանի քաղաքական բանտարկյալներ Կատեգորիա:Ապրող անձինք Կատեգորիա:Ադրբեջանցի հաջիներ Կատեգորիա:Ադրբեջանցի մուսուլմաններ Կատեգորիա:Մուսուլման աստվածաբաններ Կատեգորիա:Ադրբեջանցի հասարակական գործիչներ
Տարասովսկի գյուղական խորհուրդ (Զենկովսկի շրջան)
Տարասովսկի գյուղական խորհուրդ  (Тарасівська сільська рада), Ուկրաինայի Պոլտավայի մարզի Զենկովսկի շրջանում ։
2001 թվականի տվյալներով Տարասովսկի գյուղական խորհրդում բնակվում էր 3148 մարդ։ Բնակավայրը զբաղեցնում է 103,49 կմ² տարածք։ Բնակչության խտությունը կազմում էր 30,42 մարդ/կմ²։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1717 թվականին հիմնադրված բնակավայրեր
Ռոգոզյանկա (գյուղ, Վելիկոբուրլուկիի շրջան)
Ռոգոզյանկա (Рогозянка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1875 թվականին։
2001 թվականի տվյալներով Ռոգոզյանկա գյուղում բնակվում էր 311 մարդ։ Բնակավայրը զբաղեցնում է 0,674 կմ² տարածք։ Բնակչության խտությունը կազմում էր 461,42 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1875 թվականին հիմնադրված բնակավայրեր
Դոբրոսելե (գյուղ, Մոնաստիրշչինսկի շրջան)
Դոբրոսելե (Доброселье), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 197 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Մյուլհայմ (Բադեն)
Մյուլհայմ (Բադեն) (Müllheim (Baden)), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 18370 մարդ (ըստ 2010 թվականի դեկտեմբերի 31-ի) ։ Տարածքը կազմում է 57,91 կմ²։ Պաշտոնական կոդ՝ 08 3 15 074։ Քաղաքն բաժանված է 8 քաղաքյին համայնքների։
Քաղաքում է գտնվում AUMA-ի գործարանը և գլխավոր գրասենյակը, որը խողովակաշարերի փականների ավտոմատացման էլեկտրական շարժիչների և փոխանցման տուփերի առաջատար արտադրողներից է։
Արտաքին հղումներ
Կատեգորիա:Գերմանիայի քաղաքներ
Նեդյոլ
Նեդյոլ (Недъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Դվոյնիկ գետի ձախ ափին՝ 1 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Լավերնա Քոքս
Լավերնա Քոքս (Laverne Cox,), ամերիկացի դերասանուհի, պրոդյուսեր, ԼԳԲՏ ակտիվիստ։ Քոքսն առավել հայտնի է դարձել «Netflix» ալիքով ցուցադրված «Նարնջագույն․ սեզոնի հիթը» սերիալում Սոֆի Բուրսեթ դերի շնորհիվ ։ Այս դերի համար նա 2014 թվականին արժանացել է «Էմմի» մրցանակի՝ նրան դարձնելով առաջին տրանսգենդերը, որն առաջադրվել է դերասանական անվանակարգում մրցանակ ստանալու համար ։ 2015 թվականին Քոքսն ընդգրկվել է «Time» ամսագրի տարվա 100 ամենաազդեցիկ մարդկանց շարքում ։
Վաղ տարիներ
Քոքսը ծնվել է Ալաբամա նահանգի Մոբիլ քաղաքում՝ ի ծնե ստանալով Ռոդերիկ անունը(Roderick Laverne Cox) ։ Նրան մեծացրել են այրի մայրը և տատիկը։ Նա ունի երկվորյակ եղբայր՝ Լամարը, որը մինչև տրանսգենդերների անցումը խաղացել է Սոֆիի դերը «Նարնջագույն․ սեզոնի հիթը» սերիալում ։ 11 տարեկանում Քոքսը փորձել է ինքնասպան լինել այն բանից հետո, երբ հասկացել է, որ իր մոտ զգացմունքներ է առաջացել համադասարանցիների հանդեպ, ինչպես նաև դպրոցում նրան ծաղրելու համար ։
Քոքսն ավարտել է Ալաբամա նահանգի Բիրմինգհեմի արվեստի դպրոցը, որտեղ սովորել է գրել՝ նախքան իր մասնագիտությունը պարուհի փոխելը ։ Նա երկու տարի՝ մինչև տեղափոխվելը Մանհեթենի Մերիմաունտ քոլեջ, սովորել է Բլումինգթոնի Հնդկական համալսարանում, որտեղ իր մասնագիտությունը փոխել է պարուհի (դասական բալետ), որպեսզի տիրապետի դերասանական վարպետությանը ։
Գործունեություն
Նյու Յորքում ապրելու տարիներին Քոքսը նկարահանվել է մի քանի ֆիլմերում՝ խաղալով ոչ մեծ դերեր։ Հեռուստատեսությունում Քոքսի նորամուտը եղել է 2008 թվականին՝ «Օրենք և կարգ․ հատուկ կորպուս» սերիալի էպիզոդներում, իսկ հետագայում հայտնվել է «Օրենք և կարգ» և «Մահացու ձանձրույթ» սերիալներում։ 2010 թվականին նա դարձել է «VH1» ալիքով ցուցադրվող «Transform Me» շոուի հաղորդավարը և պրոդյուսերը ։ Նրա առաջընթացը եղել է 2013 թվականին՝ «Netflix» ալիքով ցուցադրվող «Նարնջագույն․ սեզոնի հիթը» սերիալի թողարկվելուց հետո, որտեղ Քոքսը խաղացել է բանտարկյալ տրանսգենդեր Սոֆի Բուրսեթի դերը։ Այս դերի համար 2014 թվականին նա արժանացել է «Էմմի» մրցանակի՝ նրան դարձնելով առաջին տրանսգենդերը, որն առաջադրվել է դերասանական անվանակարգում մրցանակ ստանալու համար։ 2015 թվականին նա ուրիշ դերասանուհիների հետ արժանացել է ԱՄՆ գիլդիայի կինոդերասանների մրցանակի ։
2014 թվականին Քոքսը եղել է «GLAAD» հատուկ մրցանակի մրցանակակիր իր, որպես ԼԳԲՏ փաստաբան, աշխատանքի համար ։ Հետագայում նա մտել է պատմության մեջ, որպես առաջին տրանսգենդեր, որը հայտնվել է «Time» ամսագրի շապիկին ։
2014-2015 թվականներին Քոքսը եղել է հրավիրված աստղ «Նենգափոխում», «Ընկերուհիների ամուսնալուծության ուղեցույց» և «Մինդիի ծրագիրը» սերիալների էպիզոդներում։ 2015 թվականի սկզբներին նա հրավիրված է եղել «CBS» ալիքի «Կասկած» իրավաբանական դրամայի գլխավոր դերի՝ օդաչուի դերը խաղալու համար։ Քոքսը այդ միջոցով եղել է առաջին տրանսգենդերը, որը խաղացել է կանոնավոր տրանսգենդերի դեր ազգային հեռուստատեսության նախագծում։ Դերը հատուկ ստեղծված է եղել տրանսգենդեր կին դերասանուհու համար  ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:Ամերիկացի հեռուստապրոդյուսերներ Կատեգորիա:«Էմմի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի պրոդյուսերներ
Անատոլի Կորսուն
Անատոլի Կորսուն (Анатолий Николаевич Корсун, ), ռուսական դիվանագետ։
Կենսագրություն
Ավարտել է Խարկովի պոլիտեխնիկական ինստիտուտը (1972) և ԽՍՀՄ ԱԳՆ դիվանագիտական ակադեմիան (1986)։
Դիվանագիտական գործունեությամբ սկսել է զբաղվել 1986 թվականից։
Ամուսնացած է։ Ունի որդի։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Չերանո դ’Ինտելվի
Չերանո դ’Ինտելվի (Cerano d'Intelvi), կոմունա Իտալիայում, տեղակայված է Լոմբարդիա մարզի Կոմո գավառում ։
Բնակչությունը կազմում է 502 մարդ, խտությունը՝ 100 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 22020։ Հեռախոսային կոդ՝ 031։
Բնակավայրի հովանավորն է սուրբ Թովմաս առաքյալը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Զմեևկա (Պիժմայի վտակ)
Զմեևկա (Змеевка), գետ Ռուսաստանում, հոսում է Պիժանսկի շրջանում Կիրովի մարզում։ Գետաբերանը տեղակայված է Պիժմա գետի աջ ափին՝ 76 կմ հեռավորության վրա։ Գետի երկարությունը 16 կմ է։
Գետի ակունքը գտնվում է 19 կմ հյուսիս-արևմուտք Պիժանկա գյուղում սահմանի մոտ Տուժինսկի շրջանում։ Գետը հոսում է հյուսիս -արևելք զուգահեռաբար Մալոմու Կերմեժու, Կերմեժու և Վինուպկե։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
ԽՍՀՄ հուշադրամներ
Հիշատակային և հոբելյանական մետաղադրամները (կամ պարզապես՝ հուշադրամներ), ինչպես նաև՝ ներդրումային մետաղադրամները, թողարկվել են ԽՍՀՄ Պետական բանկի կողմից՝ 1965-1991 թվականներին։ Ի տարբերություն հիմնական շրջանառու մետաղադրամների՝ դրանք թողարկվել են ի հիշատակ նշանակալից իրադարձությունների, պատմական հուշարձանների ու նշանավոր գործիչների՝ ունենալով հավաքորդական, դրամագիտական և ներդրումային նշանակություն։
ԽՍՀՄ Պետական բանկի կողմից թողարկված բոլոր հուշադրամներն ու ներդրումային դրամները հատվել են պետական դրամահատարաններում՝
Վիճակագրություն
1965-1991 թվականների ընթացքում թողարկվել են մետաղադրամների 162 տեսակներ, այդ թվում 74-ը՝ մելքիորից, 2-ը՝ երկմետաղ, 40-ը՝ արծաթից, 14-ը՝ պալադիումից, 21-ը՝ ոսկուց, 11-ը՝ պլատինից։
«Ռուսաստանի 1000-ամյակ» շարք
«Ռուսաստանի 1000-ամյակ» շարքի հուշադրամները թողարկվել են 1988 թվականին, պատրաստված են տարբեր թանկարժեք մետաղներից proof որակով։
Դիմերեսը՝ պետական զինանշանն ու պետության անվանումը (СССР), անվանական արժեքը, թողարկման տարեթիվը, ձախ մասում՝ մետաղի հարգը ու քիմիապես մաքուր մետաղի քաշը, աջ մասում՝ դրամահատարանի ապրանքանիշը։
«Միասնական Ռուսական պետության 500-ամյակ» շարք
«Միասնական Ռուսական պետության 500-ամյակ» շարքի հուշադրամները թողարկվել են 1989-1991 թվականներին, պատրաստված են տարբեր ազնիվ մետաղներից proof որակով։
Դիմերեսը՝ պետական զինանշանն ու պետության անվանումը (СССР), անվանական արժեքը, թողարկման տարեթիվը, ձախ մասում՝ մետաղի հարգը ու քիմիապես մաքուր մետաղի քաշը, աջ մասում՝ դրամահատարանի ապրանքանիշը։
Դարձերեսը՝ պատմական իրադարձության խորհրդանշական պատկերները՝ համապատասխան մակագրություններով, եզրով վերևում՝ շարքի անվանումը՝ «500-ЛЕТИЕ ЕДИНОГО РУССКОГО ГОСУДАРСТВА»։ Դրամաշուրթը՝ ատամնավոր։
Ժողովածու (1964)
Ժողովածու (1964), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1964 թվի տակ։ Ձեռագիրը գրվել է 17-րդ դարում (1658-ից առաջ կամ հետո) Թուման գրիչի կողմից, Քարթիման գիւդում (Ասպահան)։ Ստացողը եղել է Խոջա Ավետիքը։ Գրված է թղթի վրա, որը ունի 19.1X15 չափս։ Ձեռագիրը կազմված է 124 թերթից։ Գրված է միասյուն, բոլորագրով, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 114ր (տես՛ նաև Զևս N 1918, թերթ՝ 125ր), Հետագայի՝ 114ր (1766 թ.) :
Ծանոթագրություններ
Կատեգորիա:Մատենադարանի ձեռագրեր
ԽՍՀՄ հուշադրամներ
«Ռուսական Ամերիկայի հայտնագործման 250-ամյակ» շարք
«Ռուսական Ամերիկայի հայտնագործման 250-ամյակ» շարքի հուշադրամները թողարկվել են 1990-1991 թվականներին, պատրաստված են տարբեր ազնիվ մետաղներից proof որակով։
Դիմերեսը՝ պետական զինանշանն ու պետության անվանումը (СССР), անվանական արժեքը, թողարկման տարեթիվը, ձախ մասում՝ մետաղի հարգը ու քիմիապես մաքուր մետաղի քաշը, աջ մասում՝ դրամահատարանի ապրանքանիշը։
Դարձերեսը՝ պատմական իրադարձության խորհրդանշական պատկերները՝ համապատասխան մակագրություններով, եզրով վերևում՝ շարքի անվանումը՝ «250 лет открытия Русской Америки»։ Դրամաշուրթը՝ ատամնավոր։
Էսքիզները՝ Ալեքսանդր Բակլանովի։ Մետաղադրամները հատվել են Լենինգրադի դրամահատարանում։
«ԽՍՀՄ պատմության և ճարտարապետության հուշարձաններ» շարք
«ԽՍՀՄ պատմության և ճարտարապետության հուշարձաններ» շարքի մետաղադրամները թողարկվել են 1988-1991 թվականներին 5 ռուբլի անվանական արժեքով՝ պատրաստված մելքիորից։
Դիմերեսը՝ պետական զինանշանը, պետության անվանումը՝ «СССР», անվանական արժեքը և թողարկման տարեթիվը։
Դարձերեսը՝ ճարտարապետական հուշարձանի պատկերը և ռուսերեն անվանումը, տեղակայման քաղաքի անվանումը, կառույցի կերտման տարեթիվը կամ ժամանակաշրջանը։ Դրամաշուրթը՝ հարթ, գրառումով՝ «ПЯТЬ РУБЛЕЙ ★ ПЯТЬ РУБЛЕЙ»։
Տեխնիկական բնութագրեր․ քաշը՝ 19.80 գ, տրամագիծը՝ 39.00 մմ։ Յուրաքանչյուրի հատված քանակը (ըստ տարեթվի)․ 1988 թ․՝ 1 675 000 հատ UNC + 325 000 հատ proof, 1989 թ․՝ 1 700 000 հատ UNC + 300 000 հատ proof, 1990 թ․՝ 2 600 000 հատ UNC + 100 000 հատ BU + 300 000 հատ proof, 1990 թ․՝ 2 150 000 հատ UNC + 100 000 հատ BU + 250 000 հատ proof։  Էսքիզները՝ Ալեքսանդր Բակլանովի, «Բարեխոսության տաճար» մետաղադրամինը՝ Ալեքսանդր Բակլանովի և Ալեքսանդր Կոլոդկինի, «Մատենադարան» մետաղադրամինը՝ Ալեքսանդր Կոլոդկինի, «Սոֆիայի տաճար» և «Ռուսաստանի հազարամյակի հուշարձան» մետաղադրամներինը՝ Ա․ Գ․ Միրոշնիչենկոյի։ Հատվել են Լենինգրադի դրամահատարանում։
«Ռուսական բալետ» շարք
«Ռուսական բալետ» շարքի պալադիումե հուշադրամները թողարկվել են 1989-1991 թվականներին և պատրաստված են 999 հարգի պալադիումից։
Դիմերեսը՝ պետական զինանշանն ու պետության անվանումը (СССР), անվանական արժեքը, թողարկման տարեթիվը, ձախ մասում՝ մետաղի հարգը ու քիմիապես մաքուր մետաղի քաշը, աջ մասում՝ դրամահատարանի ապրանքանիշը։
Դարձերեսը․ կենտրոնում՝ բալետի պարուհի, եզրերով՝ ծաղկեփունջ և «РУССКИЙ БАЛЕТ» գրառումը։ Դրամաշուրթը՝ ատամնավոր։
Էսքիզները՝ Ալեքսանդր Բակլանովի։ Մետաղադրամները հատվել են Լենինգրադի դրամահատարանում։ «Ռուսական բալետ» շարքի ոսկե հուշադրամները թողարկվել են 1991 թվականին և պատրաստված են 585 հարգի ոսկուց UNC որակով կամ 999 հարգի ոսկուց proof որակով։
Դիմերեսը․ կենտրոնում՝ Մոսկվայի Մեծ թատրոնի շենքը, պետության անվանումը (СССР), վերևում՝ «БОЛЬШОЙ ТЕАТР» գրառումը, ներքում՝ անվանական արժեքը, ձախ մասում՝ մետաղի հարգը ու քիմիապես մաքուր մետաղի քաշը, աջ մասում՝ թողարկման տարեթիվը և դրամահատարանի ապրանքանիշը։
Էսքիզները՝ Ալեքսանդր Բակլանովի։ Մետաղադրամները հատվել են Լենինգրադի դրամահատարանում։
«22-րդ ամառային օլիմպիական խաղեր» շարք
«22-րդ ամառային օլիմպիական խաղեր» շարքի մելքիորե մետաղադրամները թողարկվել են 1977-1980 թվականներին 1 ռուբլի անվանական արժեքով։
Դիմերեսը՝ պետական զինանշանն ու պետության անվանումը (СССР), անվանական արժեքը՝ նրանցից հորիզոնական գծով բաժանված, եզերվում է շրջագծով։
Դարձերեսը՝ Մոսկվայի տեսարժան վայրը կամ այլ խորհրդանշական պատկեր, մոսկովյան օլիմպիադայի խորհրդանիշը, թողարկման տարեթիվը, եզրով վերևում՝ «ИГРЫ XXII ОЛИМПИАДЫ • МОСКВА • 1980» գրառումը։ Դրամաշուրթը՝ հարթ, գրառումով՝ «ОДИН РУБЛЬ ◾ ОДИН РУБЛЬ»։
Տեխնիկական բնութագրեր․ քաշը՝ 12.80 գ, տրամագիծը՝ 31.00 մմ։ Էսքիզները՝ Վիկտոր Երմակովի, «Օլիմպիադայի խորհրդանիշ» մետաղադրամինը՝ Յուրի Լուկյանովի։ Հատվել են Լենինգրադի դրամահատարանում։ «22-րդ ամառային օլիմպիական խաղեր» շարքի արծաթե հուշադրամները թողարկվել են 1977-1980 թվականներին 5 կամ 10 ռուբլի անվանական արժեքով և պատրաստված են 900 հարգի արծաթից։
Դարձերեսը՝ համապատասխան քաղաքը կամ մարզաձևը ներկայացնող պատկերը, մոսկովյան օլիմպիադայի խորհրդանիշը, դրամահատարանի ապրանքանիշը, թողարկման տարեթիվը, եզրով վերևում՝ «ИГРЫ XXII ОЛИМПИАДЫ • МОСКВА • 1980» գրառումը։ Դրամաշուրթը՝ ատամնավոր։
Տեխնիկական բնութագրեր․ 5 ռուբլի անվանական արժեքով մետաղադրամների քաշը՝ 16,67 գ, տրամագիծը՝ 33.00 մմ, 10 ռուբլի անվանական արժեքով մետաղադրամների քաշը՝ 33.33 գ, տրամագիծը՝ 39.00 մմ։ Էսքիզները՝ Վիկտոր Երմակովի, «Լենինգրադ» մետաղադրամինը՝ Վլադիմիր Նիկիտինի, «Կիև» և «Մինսկ» մետաղադրամներինը՝ Յուրի Լուկյանովի։ Մետաղադրամներից 14-ը հատվել է Մոսկվայի և Լենինգրադի դրամահատարաններում, իսկ մյուս 14-ը՝ միայն Լենինգրադի դրամահատարանում։ «22-րդ ամառային օլիմպիական խաղեր» շարքի ոսկե հուշադրամները թողարկվել են 1977-1980 թվականներին 100 ռուբլի անվանական արժեքով և պատրաստված են 900 հարգի ոսկուց։
Դարձերեսը՝ համապատասխան մարզական կառույցը կամ խորհրդանշական պատկերը, մոսկովյան օլիմպիադայի խորհրդանիշը, դրամահատարանի ապրանքանիշը, թողարկման տարեթիվը, եզրերով՝ «ИГРЫ XXII ОЛИМПИАДЫ • МОСКВА • 1980» գրառումը։ Դրամաշուրթը՝ ատամնավոր։
Տեխնիկական բնութագրեր․ քաշը՝ 17.45 գ, տրամագիծը՝ 30.00 մմ։ Էսքիզները՝ Վիկտոր Երմակովի։ Մետաղադրամներից չորսը հատվել է Մոսկվայի և Լենինգրադի դրամահատարաններում, իսկ երկուսը՝ միայն Մոսկվայի դրամահատարանում։ «22-րդ ամառային օլիմպիական խաղեր» շարքի պլատինե հուշադրամները թողարկվել են 1977-1980 թվականներին 150 ռուբլի անվանական արժեքով և պատրաստված են 999 հարգի պլատինից։
Դարձերեսը՝ խորհրդանշական պատկերներ անտիկ օլիմպիական խաղերից, մոսկովյան օլիմպիադայի խորհրդանիշը, դրամահատարանի ապրանքանիշը, թողարկման տարեթիվը, եզրով վերևում՝ «ИГРЫ XXII ОЛИМПИАДЫ • МОСКВА • 1980» գրառումը։ Դրամաշուրթը՝ ատամնավոր։
Տեխնիկական բնութագրեր․ քաշը՝ 15.55 գ, տրամագիծը՝ 28.60 մմ։ Էսքիզները՝ Վիկտոր Երմակովի։ Հատվել են Լենինգրադի դրամահատարանում։
«25-րդ ամառային օլիմպիական խաղեր» շարք
«25-րդ ամառային օլիմպիական խաղեր» շարքի հուշադրամները թողարկվել են 1991 թվականին 1 ռուբլի անվանական արժեքով և պատրաստված են մելքիորից proof-like որակով։
Դիմերեսը՝ պետական զինանշանն ու պետության անվանումը (СССР), անվանական արժեքը։
Դարձերեսը՝ մարզաձևը ներկայացնեղ մարզիկները, անտիկ օլիմպիական խաղերում համապասխան մարզիկների պատկերները, Սագրադա Ֆամիլիա տաճարի ոճավորված պատկերը և հին հունական զարդանախշ, եզրերով՝ «XXV ОЛИМПИАДА» և «БАРСЕЛОНА 1992» գրառումները։ Դրամաշուրթը՝ հարթ, գրառումով՝ «ОДИН РУБЛЬ ◾ ОДИН РУБЛЬ»։
Տեխնիկական բնութագրեր․ քաշը՝ 12.80 գ, տրամագիծը՝ 31.00 մմ։ Յուրաքանչյուրի հատված քանակը՝ 250 000 հատ։ Էսքիզները՝ Ալեքսանդր Բակլանովի։ Հատվել են Լենինգրադի դրամահատարանում։
Արտաքին հղումներ
Կատեգորիա:Հուշադրամներ Կատեգորիա:Ներդրումային մետաղադրամներ Կատեգորիա:Դրամագիտություն Կատեգորիա:ԽՍՀՄ մետաղադրամներ Կատեգորիա:ԽՍՀՄ տնտեսություն
Կուրդյումովկա (գյուղ, Շոստկայի շրջան)
Կուրդյումովկա (Курдюмівка), գյուղ Ուկրաինայի Սումիի մարզի Շոստկայի շրջանում։
2001 թվականի տվյալներով Կուրդյումովկա գյուղում բնակվում էր 2 մարդ։
Արտաքին հղումներ
Կատեգորիա:Ուկրաինայի Սումիի մարզի Շոստկայի շրջանի բնակավայրեր Կատեգորիա:Ուկրաինայի գյուղեր
Ելենա Յանկովիչ
Ելենա Յանկովիչ, սերբ թենիսիստուհի։ Թենիսի նախկին աշխարհի առաջին ռակետ։
Արտաքին հղումներ
Կատեգորիա:1985 ծնունդներ Կատեգորիա:Սերբ թենիսիստներ Կատեգորիա:ՅՈՒՆԻՍԵՖ-ի բարի կամքի դեսպաններ
Ծաղկակերներ
Ծաղկակերներ, վնասատու միջատներ, որոնք սնվում են գյուղատնտեսական բույսերի ծաղկակոկոններով, ծաղիկներով կամ դրանց առանձին մասերով։ Հայտնի ծաղկակերներից առավել վնասակար են խնձորենու, տանձենու և մորենու ծաղկակերները։
Խնձորենու ծաղկակերներ
Խնձորենու ծաղկակերները երկարակնճիթների ընտանիքի բզեզներ են։ Տարածված են Եվրոպայում, Ասիայում, Հյուսիսային Ամերիկայում։ Մուգ մոխրագույն են, ունեն 3, 5-4, 5 մմ երկարություն։ Ձմեռում են թափված տերևների տակ, հողում, ծառի բնի ճեղքերում։ Գարնանը՝ բողբոջների բացման շրջանում, բնի վրայով բարձրանում են դեպի սաղարթը և սնվում բողբոջներով։ Յուրաքանչյուր կոկոնի մեջ դնում են մեկական ձու։ Մի քանի օր անց դուրս է գալիս թրթուրը, որը սնվում է ծաղկի առէջներով, վարսանդով և իր մածուցիկ արտաթորանքով պսակաթերթիկները կպցնում միմյանց, որի հետևանքով ծաղկակոկոնները չեն բացվում, գորշանում և չորանում են։ Կարճ ժամանակ անց (մոտ 3 շաբաթ) վարակված կոկոնի մեջ հարսնյակավորվում է թրթուրը և 9-11 օրում դառնում բզեզ, ապա դուրս է գալիս կոկոնից և որոշ ժամանակ սնվում տերևներով, կանաչ պտուղներով։ Ամռանը՝ բարձր ջերմաստիճանի տակ, քուն է մտնում մինչև հաջորդ գարուն։ Զարգացման ցիկլը տևում է մեկ տարի։ Նույն ձևով է ընթանում նաև տանձենու ծաղկակերների զարգացման ցիկլը։
Պայքարի միջոցները
Պետք է կատարել միջշարային տարածությունների աշնանավար, ջրել, ծառերի բները մաքրել կիսապոկված կեղևներից, սպիտակեցնել կրակաթով, գարնանը, բողբոջների բացման շրջանում, ծառերը թափ տալ հատուկ պոլիէթիլենային սավանների վրա և բզեզները ոչնչացնել, բողբոջների ուռելու փուլում ծառերը սրսկել 80%-անոց տեխնիկական քլորոֆոսի 0, 2%-անոց էմուլսիայով, կիրառել կոնտակտ փոշիներ։
Մորենու ծաղկակերներ
Մորենու ծաղկակերները տարածված են ամենուրեք։ Վնասում են մորենուն, ելակին, երբեմն՝ մոշին։ Բզեզը սև է՝ ծածկված գորշագույն մազիկներով, մարմնի երկարությունը՝ 2-3 մմ։ Զարգացման ցիկլը գրեթե նույնն է, ինչ խնձորենու կամ տանձենու ծաղկակերներինը։
Պայքարի միջոցները
Դաշտը և այգին մաքրել թափված տերևների, ճյուղերի և այլ մնացորդներից։ Գարնանը, մորենու և ելակի աճման սկզբին, սրսկել 80%-անոց տեխնիկական քլորոֆոսի 0, 2%-անոց էմուլսիա։
Մյուս բույսերի (բալենու, կաղամբի և այլն) ծաղկակերներն իրենց զարգացման, բազմացման առանձնահատկություններով ու վնասակարությամբ գրեթե նման են նշվածներին։
Պատկերասրահ
Կատեգորիա:Երկարակնճիթներ
Յումագուզինո (գյուղ, Կուգարչինսկի շրջան)
Յումագուզինո (Юмагузино, Йомағужа), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Կոնստանտին Դանիելյան
Կոնստանտին Գրիգորի Դանիելյան, հայ հոգեբույժ։ Բժշկական գիտությունների դոկտոր (1980), պրոֆեսոր (1985)։
Կենսագրություն
Կոնստանտին Դանիելյանը ծնվել է Հայաստանի Տավուշի մարզի Թովուզ գյուղում։ 1961 թվականին ավարտել է Երևանի բժշկական ինստիտուտը։ 1975 թվականից աշխատել է Երևանի բժիշկների կատարելագործման ինստիտուտում, 1985 թվականից՝ Առողջապահության ազգային ինստիտուտի հոգեբուժության, հոգեթերապիայի և բժշկական հոգեբանության ամբիոնի վարիչ։
1996 թվականից Ժնևի հոգեբուժական բարեփոխման անդամ է, 1998 թվականից՝ Նյու Յորքի ԳԱ ակադեմիայի անդամ, 1999 թվականից՝ Վաղ պսիխոզների միջազգային ընկերակցության անդամ, 2001 թվականից՝ Հոգեբույժների միջազգային ընկերակցության անդամ։
Աշխատանքները վերաբերում են շիզոֆրենիայի, ալկոհոլամոլության, ալկոհոլային հոգեգարության, թմրամոլության հարցերին, հոգեսեռական խանգարումներին, արտածին օրգանական պսիխոզներին։ Առաջարկել է ոչ սովորական ալկոհոլային պսիխոզների նոր դասակարգում ։
Գիտական աշխատանքների և մենագրությունների հեղինակ է ։
Ծանոթագրություններ
Կատեգորիա:Հայ հոգեբույժներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ բժիշկներ
Ֆաթու Ջալլոու
Ֆաթու Ջալլոու (Fatou A. Jallow, ), Գամբիայի գեղեցկության թագուհին։ 2019 թվականին մեղադրել է նախագահ Յահյա Ջամեին բռնաբարության մեջ։
Կենսագրություն
Ֆաթու Ջալլոուն ֆուլբե ժողովրդի ներկայացուցիչ է ։ Ծնվել է 1996 թվականի ապրիլի 19-ին, Գամբիայի հարավում գտնվող Սոմա քաղաքում, Ալֆա Ջալլոյի և Ավա Սախոյի ընտանիքում ։ Սովորել է Նուսրատի ավագ դպրոցում մինչև 12-րդ դասարան։ 2014 թվականի սեպտեմբերին Գամբիայի Բրիկամա քոլեջում ընդունվել է ուսուցիչների վերապատրաստման դասընթացներ։ 2014 թվականին՝ 18 տարեկան հասակում, շահել է Միսս տիտղոսը հուլիսի 22-ին Գամբիայի նախագահ Յահյա Ջամեի կազմակերպված գեղեցկության ազգային մրցույթում ։
Հաջորդ ամիսներին գեղեցկության մրցույթում հաղթելուց հետո նրան մի քանի անգամ հրավիրել են այցելելու Ջամեի նստավայր ։ Որպես գեղեցկության մրցույթում հաղթելու մրցանակ` նա Ջամեից ստացել է նախ 50000, իսկ ավելի ուշ ևս 200000 դալասի (ըստ Ֆաթուի)) ։ 2015 թվականի հունիսին տեղական Kibaroo News թերթը հրապարակել է տեղեկություն, որ նա անհայտ կորել է Գամբիայի մայրաքաղաք Բանջուլում գտնվող կառավարության նստավայր հրավիրվելուց հետո մի քանի շաբաթ անց։ Գեղեցկության մրցույթից հետո Ջամեն մեղադրվել է նրա նկատմամբ բազմիցս սեռական ոտնձգություններ կատարելու մեջ և վերջինս մի քանի նվեր է մատուցել։ Ըստ զեկույցի` նրան իր կամքին հակառակ մի քանի անգամ տարել են Ջամեի մոտ։ Նա մի քանի անգամ հրապարակավ հայտարարել է, որ ցանկանում է ամուսնանալ Ջալլոույի հետ, բայց նա հրաժարվել է այդ առաջարկից ։
2019 թվականին իր հարցազրույցում, Ֆաթու Ջալլոուն պատմել է 2015 թվականի իրադարձությունների մասին ։ 2015 թվականի հուլիսին նա փախել է արտերկիր` Դակար (Սենեգալ), որտեղ դիմել է իրավապաշտպան կազմակերպություններին ։ 2015 թվականի օգոստոսի 6-ին նա ապաստան է ստացել Կանադայում և այդ օրից ապրում է Տորոնտոյում ։ Տորոնտոյում բուժում է անցել, ապա մասնակցել սոցիալական աշխատողների դասընթացներին։ 2019 թվականին աշխատել է հեռահաղորդակցական ընկերության աջակցության ծառայությունում և օգնել կանանց ապաստան գտնելու հարցում ։
2019 թվականի հուլիսի վերջին Human Rights Watch-ը և TRIAL-ը մեղադրել են Գամբիայի նախկին նախագահ Յայա Ջամեին Ֆաթու Ջալլոուին բռնաբարելու մեջ և մյուս աղջիկներին կոչ արել պատմել նրա կողմից կիրառված բռնության փաստերի մասին ։
Արձագանքներ
Յայա Ջամեն չի մեկնաբանել առաջադրված մեղադրանքները։ Հանուն հայրենասիրական վերակողմնորոշման և արարման ալյանսի կուսակցական առաջնորդ Ուսման Ռամբո Ջատտան մեղադրանքները որակել է սուտ` հայտարարելով.
Վարորդը նույնպես ժխտել է Ջալլոուի բռնաբարության մեղադրանքները ։
Արդարադատության նախարարը և Գամբիայի գլխավոր դատախազ Աբուբաքար Թամբադուն և Գամբիայի փաստաբանների միության (GBA) նախագահ Սալի Տաալը շնորհակալություն են հայտնել Ջալլոուին իր բացահայտման համարձակության համար և կոչ արել բռնաբարության մյուս զոհերին բարձրաձայնել` հույս հայտնելով, որ այդ ցուցմունքները հիմք կլինեն Ջամեին նոր մեղադրանքներ առաջադրելու համար ։ Կանանց իրավապաշտպան կազմակերպությունը, Գամբիայի իրավաբան կանանց ասոցիացիան (FLAG) միացել են նրանց կարծիքին և հաջորդ օրերին հաղորդագրություններ են ստացվել բարձրաստիճան քաղաքական գործիչների դեմ նոր մեղադրանքների վերաբերյալ ։
2019 թվականի սեպտեմբերին հայրենասիրական վերակողմնորոշման և արարման ալյանսի նախագահի ժամանակավոր պաշտոնակատար Ֆաբաքարի Ջատտան այդ մեղադրանքները սուտ է որակել՝ նշելով, որ Ջալոուն նույնիսկ պետք է երախտապարտ լինի նախկին նախագահ Ջամեին նյութական աջակցության համար և դատապարտել է մեղադրանքները՝ Ջամեի հեղինակությունը խաթարելու համար ։ Ջալոուն այս հայտարարությունն անվանել է ուշադրության անհիմն շեղում և նշել, որ ինքը չի մեղադրում Հայրենասիրական վերակողմնորոշման և արարման ալյանսին, բայց անձամբ Ջամեին, և կուսակցությունը չպետք է խոսի նրա փոխարեն ։
2019 թվականի հոկտեմբերի 31-ին Ջալլոուն ցուցմունք է տվել Ճշմարտության հաստատման, հաշտեցման և հատուցման հանձնաժողովին` կրկնելով իր մեղադրանքները ։
Ծանոթագրություններ
Կատեգորիա:Գեղեցկության մրցույթի հաղթողներ Կատեգորիա:Գամբիացի կանայք
Ժողովածու (1561)
Ժողովածու (1561), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1561 թվի տակ։ Ձեռագիրը գրվել է 1553 թվականին Խաչատուր աբեղա, անանուն գրիչի կողմից։ Գրված է թղթի վրա, որը ունի 15,2 X 10,6 չափս։ Ձեռագիրը կազմված է 304 թերթից։ Գրված է միասյուն, նոտրգիրով, բոլորգիրով։ Պահպանակը ունի մագաղաթ 2, ուղղագիծ երկաթագիր, վրացերենով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 254ա, 255բ ։
Ծանոթագրություններ
Կատեգորիա:Մատենադարանի ձեռագրեր
Միխալ Դյուրիշ
Միխալ Դյուրիշ (Michal Ďuriš, ), սլովակ ֆուտբոլիստ, չեխական «Վիկտորիա» (Պլզեն) ակումբի հարձակվող։
Ակումբային
Միխալ Դյուրիշի կարիերայի ընթացքում առաջին պրոֆեսիոնալ ակումբը, որի կազմում նա սկսեց հանդես գալ, դա Բանսկա-Բիստրիցայի «Դուկլա» ակումբն էր։ Հարձակվողի մեկնարկային հանդիպումը «Դուկլա» ակումբում կայացավ 2005 թ. նոյեմբերի 9-ին Սլովակիայի առաջնության ժամանակ, երբ թիմը մրցում էր «Ռուժոմբերոկ» ակումբի հետ։ Այդ խաղի ժամանակ Դյուրիշը 63-րդ րոպեին փոխարինեց Ռադեկ Բուկաչին։ Դուկլայի կազմում Դյուրիշն իր առաջին գոլը հեղինակել է 2007 թ. սեպտեմբերի 2-ին «Պետրժալկա» ակումբի դեմ խաղում։ Դուկլայի կազմում մասնակցել է նաև 2010-2011 թթ. Եվրոպայի լիգայի որակավորման փուլի խաղերում (2 խաղ, 1 գոլ)։ Դուկլայի կազմում Դյուրիշն անցկացրել է 5 մրցաշրջան՝ դառնալով 18 գոլի հեղինակ անցկացրած 114 հանդիպումներում։
2010 թ. օգոստոսին Դյուրիշը տեղափոխվեց չեխական «Վիկտորիա» (Պլզեն) ակումբ։ Վիկտորիայի կազմում նրա մեկնարկային հանդիպումը կայացավ 2010 թ. օգոստոսի 28-ին Չեխիայի առաջնության ժամանակ, երբ թիմը մրցում էր «Չեսկե-Բուդյովիցե» ակումբի հետ։ Վիկտորիայի կազմում Դյուրիշը կարողացավ դառնալ Չեխիայի չեմպիոն և մասնակցեց Չեմպիոնների լիգայի 2011-2012 թվականների մրցաշարին։ Հարձակվողը Չեմպիոնների լիգայի մրցաշարի խմբային փուլում անցկացրեց 6 հանդիպում և կարողացավ դառնալ գոլի հեղինակ 2011 թ. դեկտեմբերի 6-ին Միլանի հետ կայացած մրցավեճում։
Ծանոթագրություններ
Կատեգորիա:Սլովակ ֆուտբոլիստներ Կատեգորիա:Ֆուտբոլիստներ այբբենական կարգով Կատեգորիա:1988 ծնունդներ Կատեգորիա:Հունիսի 1 ծնունդներ Կատեգորիա:Ֆուտբոլի հարձակվողներ Կատեգորիա:Անձինք այբբենական կարգով Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ
Անբախտ Հռիփսիմեն
Անբախտ Հռիփսիմե, Րաֆֆու՝ պարսկահայության կյանքը ներկայացնող գործերից գրված 1872 թվականին։ Հայ գրականության համար հայտնագործում է մի նոր աշխարհ՝ ազգային ճնշման, սոցիալական անարդարությունների, ֆեոդալական հետամնացության և մարդու կործանման ողբերգական սարսափներով ։
Նկարագիր
Բռնության ողբերգական հետևանքների մի բնորոշ պատկեր է Անբախտ Հռիփսիմեն։ Հռիփսիմեի հայրը ցանկանում է իր աղջկան բռնի կերպով կնության տալ գյուղի մելիքին։ Նրա ցանկությունը ունի որոշակի նյութական շահագրգռություն. մելիքը իրենց կպահպանի ամեն չարիքից։ Կարելի է հասկանալ այս գյուղացու հանցանքը, տնտեսական քայքայման վտանգը ստիպում է քայլել աղջկա զգացմունքնորի վրայով։ Ալեքսանը, այս գյուղացի տղան ուզում է պաշտպանել իր և Հռիփսիմեի թաքուն սերը և դուրս գալով տիրող բարքերի դեմ՝ ցանկանում էր պաշտպանել իր ազնիվ կամքը, բայց դա նման իրականության մեջ անհնար է։ Մելիքը բանտարկել է տալիս նրան, իսկ հետո սպանում։ Իսկ Հռիփսիմեն խելագառվում է։ Ուրեմն այս իրականության մեջ պաշտպանել անհատի ազատության իրավունքը անհնար էր, ահա և ամբողջ ողբերգությունը։
Տպագրման պատմություն
«Անբախտ Հռիփսիմե» պատմվածքը տպագրվել է 1872 թվականին Թիֆլիսում։ Առաջին անգամ հրապարակվել է նույն թվականի «Մշակի» նոյեմբերի 9-ի և 16-ի համարներում՝ Մելիքզադե ստորագրությամբ։ Ըստ հեղինակի՝ «Անբախտ Հռիփսիմեն» պետք է ընդգրկվեր «Փունջի» իններորդ հատորում ։ Ավելի ուշ այս պատմվածքը տեղ է գտել «Վիպակներ և պատմվածքներ» ժողովածուի առաջին հատորում, 1913 թվականին՝ «Պարսկական պատկերներ» ժողովածուի մեջ։ Մեր օրերում այն տպագրվել է Րաֆֆու «Չորս պատմվածք» վերնագրով գրքույկում ։
Սյուժե
«Անբախտ Հռիփսիմե» պատմվածքի հիմքում ընկած է բռնության ողբերգական հետևանքների մի բնորոշ պատկեր ։ Հռիփսիմեի հայրը՝ Մահտեսի Հակոն, լսելով, որ մելիքը սիրահարվել է իր 17-ամյա աղջնակին՝ Հռիփսիմեին, աշխարհով մեկ է լինում և այդ լուրը հայտնում է իր կնոջը՝ Մարթային։ Կին և ամուսին շատ են ուրախանում, սակայն նրանց մեջ հարց է առաջանում՝ արդյոք մելիքը աղքատ ընտանիքից աղջիկ կտանի և իրենց հանգստացնում են հետևյալ տողով. «Իրավ, մենք աղքատ ենք, բայց աստված մեզ տվել է գեղեցիկ Հռիփսիմեն, որի պատճառով հարուստ փեսա կունենանք... և մենք էլ գուցե կհարստանանք... » Խոսակցությունը լսելով՝ Հռիփսիմեն շատ է տանջվում, քանի որ իր սրտում մի ուրիշ ցավ կար։ Ամուսնության լուրը հայտնում են նաև իրենց որդուն՝ Ստեփանին, իսկ որդին, ի հակադրություն ծնողների, չուրախացավ, այլ պատասխանեց, որ Հռիփսիմեն չի ամուսնա մելիքի հետ, քանի որ նա սիրում է Եղոյի տղային՝ Ալեքսանին։ Ծնողներին դուր չեկավ Ստեփանի խոսքերը, և հայրը Ալեքսանի մասին անվայել խոսքեր ասաց, իսկ այդ ամենը բարկացրեց Ստեփանին, քանի որ Ալեքսանը իր ընկերն էր և փորձեց պաշտպանել ընկերոջը, ասելով՝ ժիր, ուրախ և աշխատասեր տղա է. մելիքի չափ գումար չունի, բայց կարող է աշխատել և ունենալ։ Լուրը լսելով Հռիփսիմեն՝ շատ է տխրում և իր տեղը չի գտնում։ Մայրը հարսին ուղարկում է աղջկա մոտ մի բան իմանալու համար, սակայն նա ոչինչ չի պատասխանում, միայն ասում է, որ մինչև քսան տարեկան դառնալը չի ցանկանում ամուսնանալ։ Օրեր անց, երբ Ալեքսանը երգելով, շվշվացնելով, ուրախ գալիս է, որ հանդիպի սիրելի Հռիփսիմեին, լսում է երաժշտության ձայներ, նրան է մոտենում Ստեփանը, պատմում է եղելությունը և ասում, որ ոչինչ չձեռնարկի, քանի որ ինքը կարող է լուծել այդ հարցը։ Չլսելով նրան՝ Ալեքսանը զայրանում է, վերցնում դանակը, որպեսզի խանգարի նշանդրեքը, սակայն մելիքի հրամանով րոպեններ անց ոստիկանները բռնում են նրան։ Բանտում եղած ժամանակ Ալեքսանը շատ է տանջվում՝ հիշելով իր սիրելիին։ Մի օր բանտում հայտնվում է Ստեփանը և ասում Ալեքսանին, որ կօգնի իրեն դուրս գալ այդտեղից և փախչի Հռիփսիմեի հետ, սակայն նրանց գաղտնալսում են և տեղեկացնում մելիքին։ Մելիքը դահիճ է ուղարկում և այդ նույն օրը սպանում են Ալեքսանին։
Թարգմանություններ
«Անբախտ Հռիփսիմեն» թարգմանվել է վրացերեն և «Սով» և « Սպանդանոց » գործերի հետ լույս է տեսել Թիֆլիսում՝ 1981 թվականին Րաֆֆու «Մի քանի պատմվածք» խորագրով վրացերեն ժողովածուի մեջ։ 1912 թվականին այս պատմվածքը լույս է տեսել Հ. Սարգսյանի թարգամնությամբ, իսկ 1953 թվականին Յա. Խաչատրյանի թարգմանությամբ։ 1966 թվականին Ս. Խիտարովայի թարգմանությամբ պատմվածքը տպագրվում է նաև Րաֆֆու ռուսերեն ժողովածուի մեջ։ Նույն թարգմանությունը մտել է նաև Րաֆֆու «Золотой питушок» խորագրով ռուսերեն ժողովածուի մեջ։ Րաֆֆու կրտսեր որդին՝ Արշակ Րաֆֆին, «Անբախտ Հռիփսիմեն» թարգմանել է ռուսերեն, որի ձեռագիր տարբերակը պահպանվում է Չարենցի անվան գրականության և արվեստի թանգարանում, Րաֆֆու արխիվում ։
Ծանոթագրություններ
Կատեգորիա:Րաֆֆու պատմվածքներ Կատեգորիա:Վիքիպեդիա:ԵՊՀ ԻՄ հոդվածներ 2023
Ռուբլենոե
Ռուբլենոե (Рублене), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1650 թվականին։
2001 թվականի տվյալներով Ռուբլենոե գյուղում բնակվում էր 678 մարդ։ Բնակավայրը զբաղեցնում է 1227 կմ² տարածք։ Բնակչության խտությունը կազմում էր 552,57 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Գալինա Վոլչեկ
Գալինա Բորիսովնա (Բերովնա) Վոլչեկ (Галина Борисовна (Бровна) Волчек, ), թատրոնի և կինոյի ռուս դերասանուհի, թատերական ռեժիսոր, մանկավարժ։ «Սովրեմեննիկ» թատրոնի գեղարվեստական ղեկավար (1989-2019), Ռուսաստանի Դաշնության աշխատանքի հերոս (2017), ԽՍՀՄ ժողովրդական արտիստ (1989), «Հայրենիքին մատուցած ծառայությունների համար» շքանշանի լրիվ ասպետ, ԽՍՀՄ պետական մրցանակի (1967) և ՌԴ նախագահի մրցանակի (2002) դափնեկիր։
Կենսագրություն
Գալինա Վոլչեկը ծնվել է 1933 թվականի դեկտեմբերի 19-ին Մոսկվայում, հրեական ընտանիքում։ 1955 թվականին ավարտել է ԽՍՀՄ Մաքսիմ Գորկու անվան ՄԳԱԹ-ին առընթեր Վլադիմիր Նեմիրովիչ-Դանչենկոյի անվան դպրոց-ստուդիան (Ալեքսանդր Կարևի կուրս) ։
1956 թվականին Օլեգ Եֆրեմովն ու ՄԳԱԹ-ի դպրոց-ստուդիայի մի խումբ շրջանավարտներ՝ Գալինա Վոլչեկը, Լիլիա Տոլմաչյովան, Եվգենի Եվստիգնեևը, Իգոր Կվաշան և Օլեգ Տաբակովը, կազմակերպել են Երիտասարդ դերասանների ստուդիան, որը որոշ ժամանակ անց կոչվել է «Սովրեմեննիկ» թատրոն-ստուդիա։
1972 թվականից Գալինա Վալչեկը դարձել է «Սովրեմեննիկ» թատրոնի գլխավոր ռեժիսոր, 1989 թվականին՝ նրա գեղարվեստական ղեկավար
Առաջին ռեժիսորական աշխատանքը՝ Ուիլյամ Գիբսոնի «Երկուսը ճոճանակի վրա» (1962) ստեղծագործության բեմադրությունը, հաջողություն է ունեցել և ավելի քան 30 տարի մնացել թատրոնի խաղացանկում։ Ուիլյամ Գիբսոնի պիեսի բեմադրությունից հետո մի քանի տարի աշխատել է որպես ռեժիսոր Օլեգ Եֆրեմովի հետ «Առանց խաչի» (ռուս․՝ «Без креста!»), ըստ Վլադիմիր Տենդրյակովի (1963), «Բոլշևիկներ», Միխայիլ Շատրով (1967)։ 1966 թվականին բեմադրել է լավագույն ներկայացումներից մեկը՝ «Սովորական պատմություն» (ռուս․՝ «Обыкновенная история») ըստ Իվան Գոնչարովի վեպի։ Այդ ներկայացման համար 33-այա ռեժիսորն արժանացել է ԽՍՀՄ պետական մրցանակի։ Էրիխ Մարիա Ռեմարկի վեպի հիման վրա բեմադրված «Երեք ընկեր» ներկայացումը դարձել է ժամանակակից ռուսական բեմի հիթ։ Որպես ռեժիսոր՝ Գալինա Վոլչեկը բեմադրել է ավելի քան երեսուն ներկայացում, այդ թվում՝ ռուսական և համաշխարհային դասականների, ռուս և արտասահմանյան հեղինակների ստեղծագործություններ։
Գալինա Վալչեկը դարձել է խորհրդային առաջին ռեժիսորը, որը խախտել է մշակութային շրջափակումը Միացյալ Նահանգների ու Խորհրդային Միության միջև։ 1978 թվականին Հյուստոնի «Ալլեյ» թատրոնում բեմադրել է Միխայիլ Ռոշչինի «Էշելոն» պիեսը։ 1990 թվականին Սիեթլում «Բարի կամքի խաղերի» մշակութային ծրագրի շրջանակներում ներկայացվել է Գալինա Վոլչեկի երկու բեմադրություն՝ Անտոն Չեխովի «Երեք քույր» և «Կտրուկ երթուղի» (ռուս․՝ «Крутой маршрут») Եվգենյա Գինզբուրգի գրքի հիման վրա։
«Սովրեմեննիկի» շրջագայությունների պատմության մեջ հատուկ տեղ է զբաղեցնում Նյու Յորք կատարած շրջագայություն (1996-1997)։ 1924 թվականին կայացած Մոսկվայի գեղարվեստական ակադեմիական թատրոնի հայտնի շրջագայությունից հետո առաջին անգամ ռուսական թատերախումբը խաղացել է Բրոդվեյում։ Անտոն Չեխովի «Երեք քույր» ու «Բալի այգին» և Ե․ Գինզբուրգի «Կտրուկ երթուղի» (ռուս․՝ «Крутой маршрут») ներկայացումներն ամերիկյան հանդիսատեսի շրջանում մեծ հաջողություն են ունեցել։ «Սովրոմեննիկի» Բրոդվեյյան շրջագայությունն արժանացել է դրամատիկական թատրոնի բնագավառում ԱՄՆ ամենահեղինակավոր համազգային մրցանակի՝ «Դրամա Դեսկ» մրցանակի, որն իր երկարամյա պատմության մեջ առաջին անգամ շնորհվել է ոչ ամերիկյան թատրոնի, ընդ որում՝ ձայների բացարձակ մեծամասնությամբ։
Թատերական գործունեությանը զուգահեռ Գալինա Վոլչեկը նկարահանվել է բազմաթիվ ֆիլմերում։
Բազմիցս հրավիրվել է բեմադրությունների Գերմանիայի, Ֆինլանդիայի, Իռլանդիայի, ԱՄՆ-ի, Հունգարիայի, Լեհաստանի և այլ երկրների թատրոններում։
Զբաղվել է թատերական մանկավարժությամբ արտասահմանում։ Վերջիններից մեկը եղել է դասախոսությունների ու գործնական աշխատանքների կուրս, ինչպես նաև ներկայացման բեմադրություն Նյու Յորքի համալսարանի Տիշ արվեստի դպրոցում (New York University Tish School of the Arts)։
1995 թվականի հոկտեմբերին որպես թեկնածու ընդգրկվել է «Մեր տունը Ռուսաստանն է» (ռուս․՝ «Наш дом — Россия») միության համադաշնային ցուցակում։ Եղել է 2-րդ գումարման Պետական դումայի պատգամավոր, մշակույթի կոմիտեի անդամ։ 1999 թվականին ցած է դրել իր պատգամավորական լիազորությունները։
2018 թվականին եղել է Մոսկվայի քաղաքապետ Սերգեյ Սոբյանինի վստահված անձ ։
Հիվանդություն և մահ
2019 թվականի դեկտեմբերի 23-ին նա բրոնխաբորբով տեղափոխվել է Բոտկինյան հիվանդանոց։ Ավելի ուշ ախտորոշվել է թոքաբորբ։